St. Olafs bro

St. Olafs bro er en tidligere veibro i Trondheim som gikk over Vestre kanalhavn mellom Midtbyen og Brattøra. Brua var en forlengelse av St. Olavs gate nord for Sandgata og over kanalen til Vestre Kanalkai. 

Brua ble oppført i 1882 i forbindelse med utbyggingen av havneanlegget på Brattøra og flyttingen av Trondhjem–Størenbanen to år senere, hvor brua skulle forbinde stasjonsområdet med sentrum. St. Olafs bro ble revet allerede i 1920 fordi den hverken var hev- eller svingbar og derfor utgjorde et betydelig hinder for kanalens båttrafikk. Bruas søndre ende og området nord for Sandgata går i dag under navnet St. Olavs gates allmenning.

Referanser

Litteratur

Eksterne lenker 
 Wikioppføring av «St. Olavs bru» hos Strinda historielag

Veibroer i Trondheim
Broer åpnet i 1882
Broer revet i 1920
Midtbyen (Trondheim)
Brattøra
Tidligere byggverk i Trondheim
Olav den hellige